 **BOCS TAP TAP**

****Mae bocs tap tap yn weithgaredd 1:1 neu grŵp bach i ddatblygu sgiliau talu sylw a gwrando. Bydd gweithgaredd bocs tap tap yn helpu i ddatblygu sgiliau cynnar fel disgwyl, cymryd tro a rhagweld yn

ogystal â sgiliau iaith/cyfathrebu cynnar a sgiliau cymdeithasol.

**Beth fydd ei angen arnoch**

* Bocs bach gyda chaead i’w basio o’r naill i’r llall. Dylai'r bocs fod yn un hawdd ei agor, mae bocs esgidiau yn ddelfrydol. Mae'n helpu weithiau os yw'r bocs yn lliwgar neu wedi'i orchuddio â phapur/deunyddiau llachar achos gall hyn ei wneud yn fwy diddorol a chyffyrddol.
* Detholiad o eitemau - Yn dibynnu ar nifer y plant sy'n cymryd rhan yn y gweithgaredd, gan sicrhau bod digon o eitemau yn y bocs i bob plentyn gael 2 dro yr un. Os yn defnyddio gydag un plentyn, dechreuwch gyda 3-4 o wrthrychau. Pan fyddwch chi'n defnyddio'r bocs tap tap am y tro cyntaf, defnyddiwch wrthrychau fydd wir yn cymell y plentyn. Bydd hyn yn helpu i sbarduno diddordeb y plentyn ac yn helpu i gyflwyno rheolau'r gêm cyn symud ymlaen i wrthrychau/pynciau mwy cymhleth.
* Byddai man tawel ar wahân i’r brif ardal yn ddelfrydol. Efallai y bydd clustogau neu fatiau i'r plant eistedd arnynt hefyd yn ddefnyddiol.

**Gweithgaredd Bocs Tap Tap**

Amcan y gweithgaredd yw i blentyn/plant eistedd a chymryd eu tro i agor y bocs, nôl rhywbeth o’r bocs, a’i enwi a/neu siarad amdano, dangos sut i’w ddefnyddio ac ati. Rhaid iddyn nhw wrando am eu henw mewn cân, sy'n rhoi cyfle i greu disgwyliad/cyffro am yr hyn sydd y tu mewn!Dylech chi geisio cynnwys y plentyn/plant ddwy neu dair gwaith yr wythnos, am hyd at 5 munud yn dibynnu ar lefelau sylw a diddordeb y plentyn. Gan ddilyn yr un fformat bob tro er cysondeb, bydd hyn yn helpu'r plentyn i ddeall beth sy'n mynd i ddigwydd a'r hyn a ddisgwylir ganddo. Ymgasglwch y plentyn/plant o amgylch y bocs a gofynnwch iddyn nhw roi eu dwylo ar y bocs yn barod i daro wrth iddyn nhw ganu/llafarganu. Gellir defnyddio Makaton ar y cyd â’r geiriau i gefnogi lleferydd.

*Tap Tap Tap*

*Un, Dau, Tri*

*Beth sydd yn y bocs i*

*......... (enw’r plentyn)*

Defnyddiwch oslef eich llais i wnewch y gweithgaredd yn fwy cyffrous. Po fwyaf o gyffro ddangoswch chi, mwya cyffrous y bydd y plant. Mae’r plentyn yn agor y caead. Yn nôl eitem o’r bocs ac yn archwilio/enwi/siarad am (yn dibynnu ar ddatblygiad) yr hyn y maent wedi'i nôl o’r bocs. Fel arall, gall yr oedolyn enwi'r eitem a modelu'r hyn y gall ei wneud.

**Cyngor Da**

* Cofiwch efallai y bydd rhaid i chi gyflwyno'r gweithgaredd hwn 1:1 cyn creu grŵp bach yn raddol.
* Gallech chi ddefnyddio eitemau bob dydd yn seiliedig ar thema e.e. os defnyddiwch thema 'amdanaf i' gallech gael eitemau sy'n gysylltiedig â hunanofal e.e. brwsh, brwsh dannedd, gwlanen ymolchi, sebon ac ati. Gallech ddefnyddio:
* Teganau synhwyraidd- *(teganau goleuo, troellwyr, pêl bigog, swigod ac ati)*
* Anifeiliaid *(ceffyl, mochyn, buwch, ci, cath ac ati) a synau miaw, mŵ, wff, neiiiii*
* Offerynnau cerdd- *(drwm, rhuglen, cloch ac ati) a gweithredoedd megis taro, ysgwyd, tapio*
* Rhannau o'r corff- *(Pen Taten)*
* Hwiangerddi - *(seren, cwch, pry cop, tedi ac ati) a gwneud stumiau caneuon poblogaidd i blant. Er enghraifft Gee Geffyl Bach.*